**Lisa 1 tehniline kirjeldus**

Jõhvi Vallavalitsuse 12.08.2025 korralduse nr 3618

„Veebihanke „Kohanemislaagrid“

hankemenetluse korraldamine ja veebihanke

 dokumendi kinnitamine” lisale

**Tehniline kirjeldus**

Hankija sõlmis Eesti Linnade ja Valdade Liiduga partnerluslepingu, mille aluseks on kultuuriministri 26. jaanuari 2023. a käskkiri nr 24 „Kohalike omavalitsuste toetamine lõimumise, sealhulgas kohanemise teenuste pakkumisel“.

Projekti eesmärk on kohalikel omavalitsustel aidata kaasa erineva kultuurilise taustaga inimestelühiskonda sulanduda, julgustada neid kasutama eesti keelt ja osalema aktiivsemalt ühiskonnaelus.

Projekti täpsem tutvustus: <https://elvl.ee/tegevussuunad-ja-valdkonnad/valdkonnad/loimumine>.

Projekti sihtrühm on vähemalt 18-aastased isikud, kelle elukoht on rahvastikuregistri andmetel Jõhvi vallas ning kes kuuluvad järgmiste sihtrühmade hulka:

* uussisserändajad - alla 5 aasta seaduslikul alusel Eestis elanud isikud;
* tagasipöördujad - Eestisse püsivalt naasnud Eesti kodanikud;
* isikud, kes on Eestis seaduslikult elanud üle viie aasta ning kellel on erinev keele- ja kultuuritaust.

Hankija kontrollib sihtrühma vastavust esitatud tingimustele.

**Tutvustus**

Projekti raames soovib hankija osta kohanemislaagrite korraldamise teenust projekti sihtrühmale.

Pakkuja tagab kõikide tegevustega seonduvate dokumentide, sh osalejate nimekiri, koostatud/jagatavad materjalid, tähistamise hankija ja hankija partneri (Eesti Linnade ja Valdade Liit) ja *Ühtekuuluvuspoliitika* fondide logodega „Kaasrahastanud Euroopa Liit“ vastavalt Vabariigi Valitsuse 12. mai 2022. a määrusest nr 55 „Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakenduskavade vahendite andmise ja kasutamise üldised tingimused“ ja Vabariigi Valitsuse 12.05.2022 määrusele nr 54 „Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine“. Nõuded ning stiilijuhised on kättesaadavad ka aadressil: https://www.rtk.ee/toetusfondid-ja-programmid/euroopa-liidu valisvahendid/logod-ja-sumboolika.

Pakkuja võib jagada projekti ja toimuvate laagrite kohta reklaami, teavitada potentsiaalseid osalejaid ning aidata kaasa sihtrühma leidmisele.

Laagrisse registreerimine toimub hankija kaudu. Peale registreerimise lõppemist saadetakse pakkujale laagris osalejate ja erivajaduste kohta teavitus.

**Nõuded laagri korraldamisele**

Teenuse raames korraldab pakkuja kaks kohanemislaagrit, mis toimuvad kuni 31.10.2025. Ühe rühma suurus on 15 - 20 osalejat. Ühe laagri kestvus on kolm päeva ja kaks ööd. Vähemalt üks laager peab toimuma nädalavahetusel st reedest pühapäevani. Laager on osalejatele tasuta.

Pakkuja toob välja laagri korraldamise asukoha aadressi. Laagri toimumise asukoht on Ida-Virumaa.

Laagri korraldamisel tuleb arvestada osalejate erivajadustega (toitumisallergiad, usust tulenevad erivajadused, ratastoolis ligipääsetavuse jne). Osalejate erivajadused selguvad osalejate registreerumisel.

Laagri suhtluskeel on eesti keel.

Vähemalt üks juhendaja viibib kogu laagri vältel laagrigrupiga koos ja on kättesaadav laagris osalejatele ning tellijale. Pakkujal on kohustus esimesel võimalusel teavitada hankijat olukorrast kui ilmnevad asjaolud, mis takistavad tööde nõuetekohast teostamist.

Pakkujal on võimalik teenuse korraldamisse kaasata väliseid partnerid/spetsialiste, kelle poolt osutatava teenuse hind sisaldub esitatud hinnapakkumises.

Pakkuja esitab koos pakkumusega tegevuskava laagris planeeritavate tegevustega (vabas vormis kirjeldus).

Kui pakkuja ei osuta ise kõiki teenuseid, siis esitab pakkuja nimekirja teenuseid osutavatest ettevõtetest ja osutatavatest teenusest st alltöövõtjad.

Pakkumuse maksumus ja koostamise kulud

Pakkuja koostab pakkumuse tuues pakkumuses välja ühe osaleja maksumuse laagri kohta.

Pakkuja kohustub pakkumust koostama arvestusega, et pakkumuse maksumus sisaldab kõiki teenuse osutamisega seotud kulusid sh pakkumuse ettevalmistamisega ja esitamisega seotud kulud. Hind on esitatud eurodes käibemaksuta.

Teenuse maksumus sisaldab kõiki laagriga seotud kulusid (majutust, toitlustust, tehnika, vajalikke töövahendeid, töötasusid, transporti).

Nõuded meeskonnale

Pakkuja esitab pakkumuses:

1. projektijuhi või vastutava isiku andmed (nimi, amet, kontaktandmed).
2. meeskonna (projektijuhi ja juhendajate) CVd, haridust tõendavate dokumentide koopiad (vähemalt keskharidus), varasemad töökogemused ja läbitud täiendkoolitused, mis on seotud laagris osutatavate tegevustega.
3. meeskonnaliikmete nimed ja tegevused, mida spetsialist laagris osutab.
4. vähemalt ühe meeskonnaliikme läbitud esmaabi koolitus ja läbimist tõendav dokument.
5. vähemalt ühe varasema laagri või sihtrümaga töö teostamist tõendavad dokumendid ja antud töö tellija andmed.

Ühe laagrigrupi meeskonda peab kuuluma vähemalt kaks meeskonnaliiget, kellest üks on juhendaja ja teine võib olla projektijuht.

**Vähemalt ühel juhendajal peab olema:**

* vähemalt ühe hanke objektiga sarnase tegevuse läbiviimise kogemus täiskasvanute grupile (õpetaja, tuutor, juhendaja, huvitegevuse läbiviija vm) viimase 3 aasta jooksul. Kasuks tuleb varasem kogemust sihtrühmaga või vähemalt ühe sarnase kohanemis- või lõimumisteenuse korraldamine;
* eesti keele oskus emakeelena või C1 tasemel, inglise ja vene keelt tasemel B2 tasemel.

**Projektijuhil peab olema:**

* kõrgharidus;
* vähemalt ühe projekti juhtimise kogemus viimase 3 aasta jooksul;
* eesti keele oskus emakeelena või C1 tasemel, inglise ja vene keelt tasemel B2 tasemel.

Kasuks tuleb varasem kogemus vähemalt ühe sarnase kohanemis- või lõimumisteenuse korraldamisel.

Projektijuht ja juhendaja võib olla sama isik tingimusel, et täidetud on käesolevas punktis nimetud nõuded. Kui projektijuht täidab ka juhendaja ülesandeid, siis peab ta kirjeldama vastavat kogemust oma CV-s.

Pakkuja vastutab spetsialistide pädevuse ja kvalifikatsiooni eest.

Hankijal on õigus pakkujalt nõuda meeskonda kuuluva spetsialisti vastavasisulise väljaõpet tõendava dokumendi koopiat.

Transport

Pakkuja korraldab esimesel päeval transpordi Jõhvist laagripaika ja viimasel laagripäeval tagasi Jõhvi. Tegevustele mis toimuvad väljaspool laagri territooriumi korraldab pakkuja transpordi sihtkohta ja tagasi.

Transpordi osutajal peab olema inimeste veoks kehtiv tegevusluba majandustegevuse registris.

Toitlustus

Laagris viibijatele tagatakse kolm toidukorda päevas (hommiku-, lõuna- ja õhtusöök) ja kohvipausid koos kergete suupistete ja jookidega (kohv, tee, vesi).

Tingimused toitlustamiseks peavad vastama toitlustamiseks kehtestatud nõuetele st toitlustajal peab olema vähemalt teavitus Põllumajandus-ja Toiduametis..

Majutus

Majutuse osutaja peab vastama Ettevõtlus- ja infotehnoloogiaministri 21.04.2021 määruses nr 17 „Majutusteenuse osutamise nõuded“ sätestatud nõuetele. See tähendab, et majutus peab olema korraldatud korralikes ja mugavates tubades (puhtus, pesemisvõimalused, voodipesu olemasolu, turvaline ja mugav keskkond jne), kokku 2 ööd. Vajadusel peavad ruumid olema köetavad. Duširuumid ja kätepesu valamud peavad olema varustatud sooja ja külma veega.

Majutuskohtade osas tuleb arvestada meeste ja naiste osakaalu kõikumist vastavalt registreeringule.

Pakkuja peab tagama liikumispuudega inimesele ligipääsetavuse ruumidesse.

Laagris tagatakse ruumidesse ohutu sisse- ja väljapääs, järgides evakuatsiooniteedele kehtestatud nõudeid.

Tegevused laagris

Korraldatavad tegevused peavad olema suunatud eesti keele sõnavara arendamisele ja kohanemise toetamisele. Selleks viivad juhendajate läbi mitmekesiseidmeelelahutusliku sisuga tegelusi, kus osalejad saavad omavahel suhelda, arendada keeleoskust, samal ajal tutvustavad Eesti kultuuri ja väärtustega.

Tegevused võivad sisaldada füüsilisi ja/või liikumist toetavaid tegevusi, käelisi tegevusi (nt rahvuslike toitude valmistamine, käsitöö jm), arendavaid laua- ja/või keelemänge.

Tegevuste korraldamisel tuleb lähtuda ilmast, osalejate soost, vanust ja kultuurilistest erinevustest. Kogu laagri jooksul jälgitakse ja vajadusel toetatakse osalejad vajadusel personaalselt.

Oodatavad tulemused

* Osalejad tunnevad end eesti keeles suheldes kindlamalt, on saanud positiivse kogemuse keele kasutamisel.
* Osalejatel on suurenenud ettekujutus ja arusaam eesti kultuurist, tavadest.
* Osalejatel on suurenenud valmidus aktiivsemalt osalema kursustel, üritustel, vabatahtlikus töös, kohalikus elus lõimumisel Eesti ühiskonda.
* On toimunud erineva kultuuritaustaga inimeste koostöö läbi igapäevaste tegevuste.
* On loodud uusi tutvusi ja sõprussuhteid.

Tagasiside ja arve esitamine

Laagri lõppedes esitab pakkuja hankijale laagris osalenute nimekirja koos allkirjadega, vabas vormis „Kokkuvõtva hinnangu“ osutatud teenuse ja osalejate kohta.

Hankija tasub tehtud töö eest vastavalt hinnapakkumuses toodud maksumusele ja osalejate arvule teenuse osutamise järgsel.

Arve esitatakse e-arvena kümne tööpäeva jooksul peale laagri lõppemist. Arve tasumise aluseks on laagris osalenute nimekiri, „Kokkuvõttev hinnang“ ja nõuetekohane arve.